# data[].attributes.body
REVISION 3 : IMAGE & GRAPHIC IMAGE

# data[].attributes.body
REVISION 2 : WHAT IS THE DIFFERENT BETWEEN ANIMATION AND VIDEO

Terdapat beberapa aspek perbezaan antara dua komponen multimedia animasi dan juga video. Pertama sekali adalah dari segi konsep definisi. Animasi bermaksud satu penggunaan komputer yang mewujudkan pergerakan objek iaitu gerakan dan juga perubahan bentuk atau urutan imej statik yang minimum berbeza daripada antara satu sama lain. manurut Agnew dan Kellerman (1997) tentang video pula adalah merujuk kepada media digital yang menunjukkan gambar pegun yang menghasilkan ilusi kerana pergerakan gambar-gambar.

Seterusnya ialah jenis format animasi dan video. Format animasi ialah berbentuk gif atau flv. Manakala, video pula terdiri daripada beberapa format iaitu mp4, mov, avi dan mpg.

Di samping itu, konsep animasi ini secara umumnya boleh membawa kepada kehidupan, mewujudkan pergerakan dan juga turut boleh memberikan inspirasi kepada pengguna animasi. Hal ini kerana animasi mampu menarik minat dan perhatian pengguna. Konsep video dalam multimedia pula adalah merupakan satu ilusi di mana ia hanya pergerakan gambar-gambar pegun serta statik. Walaupun video adalah salah satu cara untuk menunjukkan keadaan sebenar namun ia hanya ilusi dalam konsep multimedia.

Selain itu, perbezaan yang seterusnya adalah dari segi aspek pengajaran. Animasi merupakan salah satu proses yang digunakan untuk menerangkan serta memberikan gambaran terhadap sesuatu konsep pembelajaran yang diterangkan. Penggunaan animasi dalam pengajaran ini dapat meningkatkan lagi kefahaman dalam kalangan pelajar terhadap konsep yang diajar oleh seorang guru. Misalnya, guru mengajar proses kitaran hidrologi menggunakan animasi. Manakala, video yang digunakan dalam pengajaran adalah untuk memberikan pengajaran yang afektif, menerangkan konsep-konsep abstrak, dan menunjukkan keadaan sebenar kepada pelajar. Misalnya, pengajaran sejarah seperti memperkenalkan tokoh-tokoh sejarah. Di samping itu, pelajar juga dapat melihat fenomena-fenomena geografi seperti tanah runtuh, banjir lumpur dan sebagainya di video. Penggunaan video sebagai medium pengajaran yang fleksibel ini seterusnya dapat meningkatkan lagi tahap kefahaman pelajar.

Dalam pada itu, paparan resolusi animasi adalah masih dapat dibesarkan imejnya dan juga jelas. Manakala, paparan resolusi video yang ditetapkan oleh komputer iaitu 320-640. Paparan resolusi yang terhad ini menyebabkan video tersebut adalah kurang jelas apabila dibesarkan lagi paparan resolusinya. Misalnya, terdapat sesetengah video yang dimuat turun daripada Youtube adalah kurang jelas paparan resolusinya kerana paparannya telah berubah setelah dimuat turun.

Perbezaan dari aspek manakah yang lebih menarik dan memberi motivasi dalam pengajaran pula adalah animasi. Hal ini demikian kerana animasi dalam pengajaran serta menyeronokkan di samping menyampaikan maklumat dalam pembelajaran. Hal ini kerana animasi tidak hanya terhad kepada filem atau permainan video tetapi digunakan dalam pendidikan secara meluas. Kaedah pengajaran ini juga turut dikenali sebagai pengajaran behavioris iaitu di mana guru menggunakan teknik pengajaran multimedia seperti animasi semasa proses pengajaran dan pembelajaran. Video pula kurang memberikan daya tarikan dalam pengajaran kerana video ini merupakan suatu ilusi di mana ia hanya memaparkan pergerakan gambar-gambar pegun untuk menyampaikan keadaan sebenar kepada pelajar. Tambahan pula, paparan resolusi video ini juga adalah terhad dan menyukarkan guru menggunakan video dalam pengajaran. Guru juga terpaksa memilih serta mencari video yang lain bagi mendapatkan resolusi yang jelas.

Dari segi kos pula, kos yang diperlukan dalam menggunakan animasi sebagai komponen multimedia dalam pendidikan adalah jauh lebih murah. Hal ini demikian kerana animasi hanya menggunakan software yang pelbagai dan juga tidak terlalu sulit untuk digunakan. Animasi juga tidak menggunakan media-media digital. Beralih kepada video pula, video memerlukan kos yang mahal. Walaupun video juga dapat menggunakan pelbagai software namun terdapat sesetengah software adalah sukar untuk digunakan keranan kadang-kadang ia bergantung kepada windows komputer individu itu sendiri. Video juga turut menggunakan banyak media-media digital seperti kamera digital dan lain-lain lagi.

Akhir sekali adalah perbezaan bagaimana paparan kedua-dua komponen multimedia iaitu animasi dan juga video. Animasi dipaparkan menggunakan kamera digital, komputer atau projektor. Animasi juga biasanya dipaparkan dalam 24, 25 atau 60 bingkai (frame) dalam sesaat. Manakala video pula dimainkan pada komputer dan ia biasanya berdasarkan piksel video tersebut. Sekiranya paparan video tersebut dibesarkan, maka kualiti video tersebut semakin rendah dan kurang jelas.

# data[].attributes.attachment_link.title
REVISION 2 - THE DIFFERENCES BETWEEN ANIMATION & VIDEO

# data[].attributes.body
REVISION 1 :  THE LEARNING PYRAMID
Pendidikan merupakan proses dan aktiviti yang bertujuan untuk menolong, menghasilkan perubahan dan juga
memajukan pertumbuhan serta perkembangan individu dari semua aspek iaitu jasmani, emosi, sosial, seni dan moral. Menurut Wan Zahid (2000), sistem pendidikan di Malaysia sangat memberi penekanan kepada perkembangan potensi individu secara menyeluruh dan bersepadu. Oleh yang demikian, pembelajaran

piramid ini sangat penting sebagai panduan semasa proses pengajaran dan pembelajaran (P&) . Secara umumnya, rajah piramid tersebut menyatakan kadar peratusan pembelajaran oleh pembelajaran iaitu lecture, reading, audio-visual, demonstration, discussion group, practice by doing dan teach others. Berdasarkan rajah tersebut, lecture hanya meliputi 5% sahaja jika dibandingkan dengan teach others iaitu sebanyak 90%. Persoalannya disini adalah mengapa kadar peratusan lecture begitu rendah manakala kadar peratusan teach others adalah jauh lebih tinggi.

Pada pendapat saya, kadar peratusan lecture adalah rendah iaitu hanya 5% sahaja kerana pelajar tidak mampu untuk mengingatkan semua pembelajaran yang telah diajar semasa proses P&P berlaku. Hal ini demikian kerana pelajar semasa proses P&P ini hanya lebih kepada memahami tentang subjek pembelajaran pada waktu itu. Teori ini lebih dikenali sebagai teori pembelajaran behaviour. Menurut Ivan Pavlov, teori ini menunjukkan tingkah laku seseorang individu iaitu rangsangan dan juga gerak balas. Rangsangan disini ialah guru iaitu dengan menjalankan proses P&P , manakala gerak balas pula adalah merujuk kepada pelajar. Setiap rangsangan akan menimbulkan gerak balas. Gerak balas ini ialah apa sahaja tingkah laku yang timbul akibat daripada rangsangan. Manakala, rangsangan pula adalah suatu bentuk tenaga yang boleh menimbulkan gerak balas. Misalnya, seorang guru memberikan arahan supaya murid mengangkat tangan, maka murid-murid akan mengangkat tangan dengan cepat. Rangsangan disini ialah arahan yang diberikan oleh seorang guru manakala gerak balas ialah tingkah laku murid dalam mengangkat tangan. Jadi, jelas lah bahawa pelajar hanya mampu mendapat input sebanyak 5% sahaja semasa proses P&P berlaku.

Seterusnya, pelajar juga hanya mendapat input sebanyak 5% daripada 100% semasa proses P&P berlaku kerana pelajar hanya berpandukan latihan yang diberikan oleh guru di dalam kelas. Tidak dinafikan bahawa latihan yang diberikan seperti kuiz, soalan-soalan objektif, soalan struktur, esei pendek dan sebagainya dapat mengukuhkan lagi pemahaman pelajar dalam memahami sesuatu topik. Namun begitu, dalam konteks teori behaviour ini, pelajar hanya berfokus terhadap tingkah laku di dalam kelas iaitu dengan mematuhi arahan yang telah diberikan oleh guru dengan membuat latihan-latihan tersebut. Hal ini demikian kerana pelajar tidak menggunakan kaedah embelajaran secara kognitif atau pun konstruktivis.

Selain itu, teknik pembelajaran dan pengajaran yang digunakan selain secara tradisional iaitu guru mengajar di hadapan, guru juga turut menggunakan demonstrasi. Demonstrasi ini secara tidak langsung akan menarik minat pelajar dalam memberi fokus terhadap sesuatu topik yang akan disampaikan, namun begitu seperti yang kita ketahui pelajar terdiri daripada kepelbagaian sosial sama ada dari aspek tingkah laku negatif atau positif. Hal ini demikian kerana setiap pelajar mempunyai tahap pemahaman dan juga cara tersendiri dalam memahami sesuatu konsep atau pembelajaran yang diterangkan oleh seorang guru.

Dalam pada itu, guru juga turut menggunakan rangsangan motivasi. Motivasi yang digunakan oleh guru adalah seperti memberi ganjaran, hadiah atau pujian. Guru disini boleh meningkatkan motivasi pelajar seperti memulakan set induksi yang dapat menarik perhatian pelajar seperti penglibatan dalam aktiviti kumpulan, perbincangan, dan sebagainya. Melalui aktiviti ini, murid dapat belajar dengan lebih berkesan kerana pembelajaran boleh berlaku melalui latihan, kebiasaan dan pengalaman. Walau bagaimanapun, dalam pembelajaran ini juga, pengahspusan boleh berlaku jika peneguhan tidak diberikan. Ini bermakna, sekrianya sesuatu tingkah laku tidak diperkukuhkan melalui ganjaran, tingkah laku itu akan terhapus begitu sahaja. Oleh hal yang demikian, pengajaran dan pembelajaran di dalam kelas tidak dinafikan bahawa hanya meliputi 5% daripada 100% kerana selebihnya adalah lebih kepada perbincangan kumpulan mahupun mengajar orang lain untuk meningkatkan lagi pemahaman dalam diri pelajar bagi menguasai sesuatu topik pembelajaran.

Akhir sekali, pelajar hanya mendapat input sebanyak 5% sahaja kerana pengukuhan positif tidak dilakukan secara berterusan oleh guru tersebut. Oleh itu, konsep pemulihan amat penting dilakukan oleh seorang guru dalam membantu meningkatkan keberkesanan pengajarannya dengan memberikan insentif semula kepada murid-murid dengan mempelbagaikan hadiah, aktiviti, alat bantu mengajar dan projek. Hal ini demikian adalah untuk meningkatkan semula semangat belajar dalam kalangan pelajar. Walaupun tidak secara menyeluruh, namun ia masih dapat membantu pelajar dalam memahami pembelajaran yang disampaikan yang seterusnya ditingkatkan lagi melalui kaedah pembelajaran yang lain seperti kognitif iaitu membuat peta minda dan penyelesaian masalah atau kaedah pembelajaran koperatif.

Kesimpulannya ialah kaedah pembelajaran behavioris ini memang tidak dinafikan masih berkesan tetapi untuk menjadi seorang guru yang berkesan, guru hendaklah menggunakan kaedah pembelajaran yang pelbagai seperti kaedah pembelajaran koperatif, konstruktivis, kognitif dan sebagainya. Kepelbagaian kaedah pembelajaran ini seterusnya mampu meningkatkan lagi tahap kefahaman pelajar semasa proses P&P walaupun ia tidaklah secara menyeluruh.